USA Today: Američki nogometaši nisu navikli da ih se smatra favoritima
Pred važnu utakmicu sa Slovenijom, golman Tim Howard kaže da 'Slovenci imaju pravo biti samouvjereni, nakon što su pobijedili Alžir'
Američki navijači i vodstvo reprezentacije najviše su posljednjih dana brinuli o zdravstvenom stanju golmana Tima Howarda, za kojeg ovdašnje novine često kažu da je 'jedan od najboljih golmana na svijetu'. Danas nogometaši Sjedinjenih Država na Svjetskom prvenstvu u Južnoj Africi igraju vjerojatno odlučujuću utakmicu prvog kruga natjecanja, sa Slovenijom. Evo što o tome pišu američke novine. 'Amerikanci nisu naviknuti da ih se u nogometu smatra favoritima, no danas oni to jesu' – piše najtiražniji američki dnevnik . Izjednačeni rezultat s Engleskom, 1-1, doživljen je kao pobjeda i sada, u drugoj utakmici prvog kruga, američka reprezentacija očekuje pobjedu. Ona je Sjedinjenim Državama potrebnija nego Sloveniji, koja je u prvoj utakmici pobijedila Alžir i na prvom je mjestu u grupi, piše USA Today. Časopis piše da su Sjedinjene Države 'jasan favorit' u današnjoj utakmici. Na rang-listi Svjetske nogometne federacije, američka nacionalna ekipa je na 14. mjestu, dok je Slovenija 25. Sport's Illustrated također daje osnovne podatke o sportu u Sloveniji – naglašava da je od nogometa puno popularnije skijanje, ali napominje da je Slovenija na putu za Svjetsko prvenstvo eliminirala Rusiju, a u dodatnim kvalifikacijama završila ispred Poljske i Češke. Američki navijači i vodstvo reprezentacije najviše su posljednjih dana brinuli o zdravstvenom stanju golmana Tima Howarda, za kojeg ovdašnje novine često kažu da je 'jedan od najboljih golmana na svijetu.' Inače golman britanskog Evertona, Howard je u prvoj utakmici imao sudar s britanskim napadačem, tako da se strahovalo da su mu možda polomljena rebra. No, kako piše nogometni blogger , s Timom Howardom sve je u redu. Inače, ovaj sin Mađarice i crnca iz New Jerseya kaže da 'mrzi biti golman i da svaki put jedva čeka da utakmica prođe.' Komentirajući izjavu jednog slovenskog nogometaša koji je samouvjereno izjavio da Slovenija sasvim sigurno pobjeđuje u današnjoj utakmici, Tim Howard je rekao – 'lako je pričati. Tako se razmeću boksači, a onda kada uđu u ring, često nakon par minuta završe na podu.'